< start="322.12" dur="2.03"> ho pefo ka potlako e lekaneng ho e emisa. > Bakaulengwe le bokgaitsadi ba le bantsi ba ba direlang kwa go nang le tlhokego gone ba ile ba lemoga gore go botlhokwa go rapela. Ka sekai, akanya ka Jumpei le mosadi wa gagwe e bong Nao ba ba mo magareng a dingwaga tsa bo30. Ba ne ba direla mo phuthegong ya puo ya diatla mo Japane. Goreng ba fudugetse kwa Myanmar? Jumpei a re: “Nna le mosadi wa me ga re bolo go nna le mokgele wa go direla kwa go nang le tlhokego gone kwa nageng e nngwe. Mokaulengwe mongwe yo o tswang mo phuthegong ya rona ya puo ya diatla mo Japane o ne a fudugela kwa Myanmar. Le fa gone re ne re se na madi a mantsi, ka May 2010, le rona re ne ra fuduga. Bakaulengwe le bokgaitsadi mo Myanmar ba ne ba re amogela ka lorato!” Jumpei o ikutlwa jang ka tshimo ya puo ya diatla mo Myanmar? A re: “Batho ba ba kgatlhegang ba bantsi. Fa re bontsha beng ba matlo ba ba sa utlweng mo ditsebeng dibidio tsa puo ya diatla, ba a itumela. Ruri re itumelela tshwetso e re e dirileng ya go tla go direla Jehofa kwano!”